நீலகிரி சோலைக்கிளி

நீலகிரி சோலைக்கிளி [Nilgiri blue robin (Sholicola major)] அல்லது வடக்கத்தி சோலைசிட்டு என்பது பன்னாட்டு இயற்கைப் பாதுகாப்புச் சங்கத்தால் அருகிய இனம் [EN] என்று செம்பட்டியலில் இடப்பட்ட ஒரு அகணிய உயிரி ஆகும். சில வருடங்கள் முன்பு வரை Sholicola albiventris உடன் வேறுபடுத்தப்படாமல் ஓரினமாகவே கருதப்பட்டு வந்தது.

உடலமைப்பும் கள அடையாளங்களும்  

 நன்கு வளர்ந்த சிட்டு, தூக்கணாங்குருவியை விட சற்று சிறியது, அதாவது 14 cm இருக்கும்.   
 குண்டான உருவமும் நீளமான கால்களும் குட்டையான இறக்கையும் கொண்டது.   
 அடர்நீல உடலும் வெள்ளை அடியும் அடர்காவி நிறத்தில் விலாப்பகுதியும் இருக்கும். கால்கள் இளஞ்சிவப்பு நிறம்.    
 கருப்பு அலகு, கண்-அலகு இடைப்பகுதி கருமையாக இருக்கும்.   

பெண்: சற்று வெளிரிய நிறத்துடன் காணப்படும்.

பரவல்   
நீலமலையில் பாலக்காட்டுக் கணவாய்க்கு வடக்கேயுள்ள தென் கருநாடக, தென்மேற்குத் தமிழக சோலைக்காடுகளில் மட்டுமே காணப்படும் ஓரிட வாழ்வி.

வாழ்விடம்    
சோலைக்காடுகளில் மரங்களின் கீழ்ப்பகுதிகள்; 900–2100 m உயரம் வரை இவற்றைக் காணலாம்.

உணவும் உணவு தேடும் முறையும் 
உணவு பற்றி இன்னும் தெளிவாக அறியப்படவில்லை (பூச்சிகளாக இருக்கலாம்); தரையில் கிடக்கும் மரங்களுக்கு இடையில் உணவு தேடும்.

மேற்கோள்கள்

வெளி இணைப்புகள் 
 Photographs 
 Videos and call recordings
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
தமிழ்நாட்டில் காணப்படும் பறவைகள்
தென்னிந்தியப் பறவைகள்